**Pszichoterápiás Osztály és Pszichoszomatikus Ambulancia**

*Országos Gerincgyógyászati Központ*

*Budai Egészségközpont Kht. Szakkórháza*

**Dr. Császár Noémi, PhD osztályvezető**

Titkárság telefon: 06 (1) 88 77 937 vagy 06 (1) 88 77 900/ 5314 mellék

fax: 06 (1) 88 77 917 vagy mobil: 06 (30) 754 84 34 vagy 06 (30) 754 84 27

Email: judit.tamas@bhc.hu

**A klinikai pszichológia és a neuropszichológia szerepe a műtéti indikáció felállításában fájdalomszindrómákban**

Császár, N., Stoll, D.P, Bernáth, D., Erőss, L., Bagdi, P.

*Országos Gerincgyógyászati Központ*

2004 óta dolgozunk együtt az Országos Idegtudományi Intézettel az SCS műtétek indikációinak meghatározásában és a krónikus fájdalom szindrómában szenvedő betegek után követésében.

A pszichológiai faktoroknak a betegek kiválasztásában játszott szerepére az SCS űttörői is felhívták a figyelmet. 1975-ben Shelay, aki az első̋ SCS rendszert beültette, már figyelembe vette a beteg személyiségét az alkalmasság szempontjából – amelyet a siker és kudarc alapvető̋ meghatározójának tekintett.

Giordano és Loffland (2005) metaanalízisükben arra jutottak, hogy a pszichológiai vizsgálat 80% -os pontossággal jelezte előre a műtéti beavatkozások sikerét vagy kudarcát. Sparkes és mtrsainak (2010) irodalmi áttekintése részben hasonló eredményeket mutatott.

*Az indikációs rendszereknek két típusa ismert:*

1. egyrészt léteznek tanulmányok és irányelvek, amelyek rizikófaktorokat hangsúlyoznak
2. illetve ún. „scorecard” pontozókártya rendszerek, azaz indikációs algoritmusok.

Az IASP európai szervezete 1998-ban kiadott egy nyilatkozatot a fájdalom neuromodulációs kezelésével kapcsolatban. Ebben a nyilatkozatban általános besorolási és kizárási kritériumok is szerepeltek, közöttük főbb pszichiátriai zavarok (mint aktív pszichózis, súlyos depresszió és hipochondria vagy szomatizációs zavar), alkalmazkodási, együttműködési problémák, akárcsak a beavatkozás procedúrájának megértési nehézsége, társas támogatás hiánya valamint drog/alkohol problémák stb.. (Guybels et al.,1998).

A pontozókártya és algoritmus rendszerek többsége a gerincsebészet tágabb területén szerzett tapasztalatok alapján készült. Ezek a kutatások az indikáció becslés koherens rendszerét szolgáltatják.

Előadásunkban bemutatjuk a műtéti indikációs rendszerek felépítését, és az eddigi irodalmi eredmények tapasztalatit (az indikációs egyes mutatóinak súlyát, előrejelző erejét), továbbá kitérünk saját prospektív vizsgálataink hazai tapasztalataira is.